Vanjskotrgovinska/Spoljnotrgovinska komora BiH

Sektor za makroekonomski sistem VTKBIH

**VANJSKOTRGOVINSKA RAZMJENA BOSNE I HERCEGOVINE**

**SA SVIJETOM ZA PERIOD 2019/2018**

Februar, 2020. godine

|  |  |  |  |
| --- | --- | --- | --- |
|   |  **2018** |  **2019** | **porast u %** |
| **BIH** | **BIH** | **BIH** |
| **IZVOZ** |  **12.258.275**  | **11.869.563** | **-3,17** |
| **UVOZ** |  **19.593.468**  | **19.876.764** | **1,45** |
| **OBIM** | **31.851.743** | **31.746.327** | **-0,33** |
| **SALDO** | **-7.335.193** | **-8.007.200** | **9,16** |
| **pokriv. uvoza izvozom** | **62,56%** | **59,72%** | **-4,55** |

Bosna i Hercegovina u 2019. godini ostvarila je ukupan obim razmjene u iznosu od 31.746.327.000 KM, od čega vrijednost izvoza iznosi 11.869.563.000 KM a uvoza 19.876.764.000 KM.

Pregled vanjskotrgovinske razmjene u tabeli 1.

 (000 KM)

Tabela 1[[1]](#footnote-1)

* Smanjenje izvoza od 3% na godišnjem nivou, te povećanje uvoza od 1,5% rezultiralo je smanjenjem pokrivenosti uvoza izvozom za 4,5% te povećanjem **deficita** za 9%, čija vrijednost na kraju godine iznosi 8 milijardi KM.

Uvoz u BiH je blago povećan, za oko 280 miliona KM a uzrok povećanja uvoza je rezultat privredne aktivnosti u zemlji, odnosno povećanom domaćom potrošnjom i variranju cijene nafte i naftnih derivata u proteklom periodu.

Dobru pokrivenost uvoza izvozom BiH ostvaruje sa Njemačkom i Italijom, dok suficit ostvarujemo u razmjeni sa Austrijom.

|  |  |
| --- | --- |
|  |  **2019.**  |
|  | **BIH\*\*** |
| **država** |  **IZVOZ**  | **UVOZ** | **SALDO** | **POKRIV.** |
| **Austrija** | 1.098.049 |  1.058.045  |  40.004  | **103,78%** |
| **Njemačka** | 1.691.764 |  1.783.056  | - 91.292  | **94,88%** |
| **Italija** | 1.312.807 |  1.685.367  | - 372.560  | **77,89%** |
| **Slovenija** | 1.027.701 |  1.785.251  | - 757.550  | **57,57%** |
| **Švicarska** | 240.854 |  441.114  | - 200.260  | **54,60%** |
| **Srbija** | 1.393.285 |  2.784.913  | - 1.391.628  | **50,03%** |
| **Holandija** | 243.520 |  556.496  | - 312.976  | **43,76%** |
| **Hrvatska** | 1.452.696 |  3.518.231  | - 2.065.535  | **41,29%** |
| **Mađarska** | 276.092 |  752.546  | - 476.454  | **36,69%** |
| **Turska** | 296.190 |  828.485  | - 532.295  | **35,75%** |
| **Poljska** | 169.723 |  519.680  | - 349.957  | **32,66%** |
| **SAD** | 52.459 |  559.574  | - 507.114  | **9,37%** |

Viša osnovica i stopa rasta uvoza roba u odnosu na izvoznu rezultirali su značajnijim povećanjem robnog deficita u odnosu na prethodnu godinu.

Tako je robni deficit u periodu 2019. godine iznosio preko 8 milijarde KM, što predstavlja nominalno povećanje od 672 miliona KM odnosno 9,16%. Posmatrano po zemljama, najveći trgovinski deficit povećan je prilikom razmjene sa Kinom, Turskom, Hrvatskom itd a smanjen u okviru razmjene sa Rusijom i Srbijom.

***Evropska unija (EU) - najznačajniji partner***

BiH u vanjskotrgovinskoj razmjeni sa EU učestvuje sa 72,1% izvoza i 68,0% uvoza.

Na tržište EU izvezeno je robe u vrijednosti od 8.554.657.000 KM, dok je uvoz iznosio 13.520.320.000 KM

Najznačajniji partner po obimu vanjskotrgovinske razmjene iz EU je R. Hrvatska. Obim vanjskotrgovinske razmjene sa R. Hrvatskom u 2019. godini iznosio je 4.97 mld KM, od čega je izvoz iznosio 1.45 mld KM a uvoz 3,51 mld KM.

Pokrivenost uvoza izvozom pala je na 41% ( -4% u odnosu na prošlu godinu).

U strukturi najviše izvezenih proizvoda u R. Hrvatsku u 2019. godini, izdvajamo 5 tarifa:

* Električna energija 254,53 mil KM
* Aluminij sirovi 65,24 mil KM
* Tkanine 60,02 mil KM
* Drvo 58,62 mil KM
* Sjedala 53,51 mil KM

U 2019. godini iz Hrvatske je na tržište BiH najviše uvezeno:

* Naftna ulja i ulja bit.min 1.10 mld KM
* Električna energija 167,82 mil KM
* Čokolada i ostali prehrambeni proizvodi koji sadrže čokoladu 97,33 mil KM
* Šećer od šećerne trske ili repe 59,74 mil KM
* Portland – cement 56,29 mil KM

***CEFTA 2006 ( CEFTA) drugi najznačajnji partner BIH***

Nakon EU, u vanjskotrgovinskoj razmjeni BiH sa CEFTA-om učestvuje sa 17,4% izvoza i 15,4% uvoza.

Najznačajniji vanjskotrgovinski partner iz CEFTA regiona po obimu razmjene je Srbija.

U 2019. godine na tržište Srbije najviše se izvezlo:

* Koks i polukoks od kamenog ugljena, mrkog ugljena 245,33 mil KM
* Električna energija 169,36 mil KM
* Toplo valjana žica od želj. 100,37 mil KM
* Drvo ( obrađeno po dužini) 63,07 mil KM
* Šipke od željeza ili neleg.čelika 43,52 mil KM

Iz Srbije u 2019. godini smo najviše uvezli:

* Naftna ulja i ulja dobivena od bitumenskih minerala 278,69 mil KM
* Ulje od sjemena suncokreta 81,03 mil KM
* Kruh, peciva, kolači, keksi i ost.pek.pz. 65,685 mil KM
* Preparati za ishranu životinja 65,29
* Električna energija 58,89 mil KM

**EFTA i ostala tržišta**

Na učešće EFTE i ostalih zemalja spada 16,6 % uvoza i 10,6 % izvoza BiH. Najznačajniji partner EFTE je Švicarska sa kojom se gotovo i obavlja sva vanjskotrgovinska razmjena sa BiH. U 2019. godini uvoz iz Švicarske je smanjen za 21% i iznosio 441 mil KM je a izvoz povećan za 9% i iznosio je 240,85 mil KM.

U tzv “ostalim tržištima“ ili „ trećim zemljama“ najznačajniji vanjskotrgovinski partner po obimu razmjene je Turska, zatim SAD. Kina itd

U 2019. godini obim razmjene sa Turskom iznosio je oko 1,12 mld KM.

Na tržište Turske u 2019. godini najviše se izvezlo:

* Masnoće i ulja životinjskog i biljnog porijekla 100,38 mil KM
* Gvožđe i čelik 51,25 mil KM
* Namještaj, posteljina, madraci... 41,46 mil kM
* Neorganski hemijski spojevi 22,67 mil KM
* Oružje i municija 9,66 mil KM

U 2019. godini iz Turske se najviše uvezlo:

* Nuklearni reaktori, kotlovi, mašine itd 77,29 mil KM
* Odjeća i pribor za odjeću 76,07 mil KM
* Plastične mase i nj pr. 75,96 mil KM
* Gvožđe i čelik 44,35 mil KM
* Električne mašine i oprema 39,45 mil KM

**Vanjskotrgovinska razmjena po sektorima:**

|  |  |  |
| --- | --- | --- |
|   | ***2018.*** | ***2019.*** |
|   | **uvoz**  | **izvoz** | **uvoz**  | **izvoz** |
|   |  |  |  |  |
| **Agroindustrijski sektor** |  **3.122.605.306**  |  **879.919.061**  |  **3.230.250.155**  |  **851.681.679**  |
| **Mineralna goriva (ugalj, koks, plin, nafta ) i el. energija**  |  **2.872.151.988**  |  **1.193.845.225**  |  **2.757.970.431**  |  **962.995.801**  |
| **Hem. farm. proiz. , đubriva, plastika, kaučuk, guma..** |  **3.083.352.382**  |  **1.440.427.008**  |  **3.122.040.436**  |  **1.467.096.823**  |
| **Kamen, kreč,cement, beton, keramika i proizvodi** |  **493.710.857**  |  **164.803.734**  |  **517.349.678**  |  **240.168.688**  |
| **Koža, krzno, tekstil i proizvodi** |  **2.058.484.214**  |  **1.596.557.831**  |  **2.011.373.156**  |  **1.578.976.470**  |
| **Drvo, papir i namještaj** |  **1.022.909.399**  |  **2.255.285.205**  |  **1.069.155.883**  |  **2.057.623.049**  |
| **Rude, metali i proizvodi** |  **2.255.282.047**  |  **2.376.401.839**  |  **2.217.975.763**  |  **2.178.553.151**  |
| **Mašine, aparati, meh. uređaji, kotlovi, vozila, oružje** |  **4.457.167.056**  |  **2.216.784.770**  |  **4.712.799.049**  |  **2.395.885.883**  |
| **Ostali razni proizvodi** |  **227.804.701**  |  **134.249.941**  |  **237.849.113**  |  **136.581.772**  |
| ***UKUPNO*** | **19.593.467.949** | **12.258.274.614** | **19.876.763.663** | **11.869.563.316** |

Agroindustrijski sektor je zabilježio pad izvoza i povećanje uvoza, što je rezultiralo deficitom od 2,4 milijardi KM.

Smanjenju izvoza je doprinijelo smanjenje 02- Mesa i proizvoda od mesa. Ovo smanjenje se najvećim dijelom odnosi na prekid izvoza svježe razhlađenog goveđeg mesa u Tursku, što je rezultiralo smanjenju od skoro 70% u odnosu na 2018. godinu.

Smanjen je i izvoz 01- Živih životinja za 56%, 10 i 11- Žitarica i proizvoda mlinske industrije za 55%, 17-Šećer i proizvodi od šećera za oko 38 %, 18- Kakao i proizvodi od kakaa za oko 10% .

Izvoz mlijeka je porastao za 21%, no i dalje je nastavljen trend nepovoljne strukture vanjskotrgovinske razmjene. Mlijeka i njegovih proizvoda smo izvezli u vrijednosti od 111,3 miliona KM, a top izvozna tržišta su zemlje CEFTA-e; i dalje uglavnom izvozimo 0401- UHT sterilizirano mlijeko i 0403- Mlaćenicu, kiselo mlijeko, pavlaka i kefir, koji imaju najnižu tržišnu vrijednost.

Istovremeno je porastao i uvoz mlijeka i njegovih proizvoda za 13,54%, ukupna uvezena vrijednost iznosi 185,8 miliona KM.

Rezultati analize vanjskotrgovinske razmjene piva za prošlu godinu i dalje pokazuju pad uvoznih cijena iz susjednih država (Srbija 54,76 KM/hl, Hrvatska 78,17 KM/hl te Crne Gore 78,76 KM/hl), što domaće proizvođače dovodi u nepovoljan položaj. Ovakav položaj bi ulažila izmjena rokova plaćanja PDVa. U 2019. godini je izvezeno piva u ukupnoj vrijednosti od 35,2 hiljade KM, a uvezeno 1,5 miliona KM, što rezultira minornom pokrivenosti uvoza izvozom od 2,3 %

Drvna industrija ima višedecenijsku tradiciju, ekološki je prihvatljiva, jer svoj razvoj zasniva na korištenju domaćih resursa. Drvna industrija je tradicionalno izvozno orijentirana, što donosi veoma visok suficit u vanjskoj trgovini BiH. U periodu 2019/2018 suficit zu vanjskotrgovinskoj razmjeni sektora drvo, papir i namještaj je iznosio 988.4 miliona KM. Najviše je smanjen izvoz 48- papir i karton i njihovi proizvodi za skoro 17,70 % i 44- drvo i njegovi proizvodi za oko 5,78%.

U 2019. godini ukupan izvoz metalskog sektora iznosi 4,5 mlrd KM, što je manje za 3,2 % u odnosu na prethodnu godinu. Smanjen je izvoz proizvoda 72- Željezo i čelik za 8,7 %; 78-Olovo i proizvodi od olova za 24,8 %, a povećan je izvoz 85- Elektricne mašine i oprema i njihovi dijelovi za 14,46 % 88- Vazduhoplovi, kosmičke letilice i njihovi dijelovi za 52,0 %.

BiH je u 2019. godini izvezla električne energije u vrijednosti 574,9 miliona KM, kao rezultat dobrih hidroloških prilika i visokih burzovnih cijena. Izvoz električne energije je povećan u odnosu na prošlu godinu za 0,14% , čime je BiH premašila rekordan izvoz električne energije iz 2018 (574,1 miliona KM) i iz 2013 (471,9 miliona KM). Električnu energiju smo najviše izvozili u Hrvatsku (254,5 miliona KM ili 47 % ukupnog izvoza el. energije), zatim u Srbiju i Švicarsku.

BiH je uvezla električne energije u 2019. u vrijednosti 270,8 miliona KM; što je više za 33,9 % u odnosu na 2018. godinu.

Povećan je obim vanjskotrgovinske razmjene u sektoru „ Kamen, kreč, cement, beton, keramika“, što je rezultat povećanja izvoza za 45,73 % i povećanje uvoza za 4,79 %.

Ostvaren je rast izvoza 68- Proizvodi od kamena, gipsa, cementa, betona za oko 78 % i 70- Staklo i proizvodi od stakla za 54 %. Povećan je uvoz 25- so, sumpor, zemlja, kamen, gips krec i cement za 7,45 % i 69- keramički proizvodi za preko 5,50% itd.

1. Vanjskotrgovinska razmjena BiH za 2019. godinu, podaci CIS VTKBIH [↑](#footnote-ref-1)